fi fi nds fi fi nds fr fi fi fi fi fi fi fi fi fi fi fi fi fi fi fi fi fi fi fi fi fi fi fi fi it fi fi fi fi fi fi ur fi fi fi fi fi fi fi fi fi fi fi fi fi fi fi fi fi fi fi fi fi fi ru fi fi fi es fi fi es fi fi fi it fi fi fi fi fi fi fi fi fi fi fi fi fr id fi en fi fi fi fi fi cs fi fi de fi fi uk fi fi fi fi fi fi fi fi fi fi fi es en tr es fi en fi fi fi
Digimarkkinointia opiskelemassa Teneriffan auringossa — Jyväskylän kesäyliopisto
Jyväskylän yliopisto | Jyväskylän kesäyliopisto
Musiikin, taiteen ja kulttuurin tutkimuksen laitos
Yhteiskuntatieteiden ja filosofian laitos
Bio- ja ympäristötieteiden laitos
Matematiikan ja tilastotieteen laitos
Monikielisen akateemisen viestinnän keskus
JYUniorit - Lasten ja nuorten yliopisto
uMove - Jyväskylän korkeakoululiikunta
Yliopistokauppa SOPPI ja verkkokauppa
Jyväskylän kesäyliopisto > Ajankohtaista > Blogi > Digimarkkinointia opiskelemassa Teneriffan auringossa
Digimarkkinointia opiskelemassa Teneriffan auringossa Kesäyliopiston koulutussuunnittelija Jenni osallistui Erasmus+ -kurssille elokuussa 2022 https://kesayo.jyu.fi/fi/ajankohtaista/blogi/digimarkkinointia-opiskelemassa-teneriffan-auringossa https://kesayo.jyu.fi/@@site-logo/logo.png
Digimarkkinointia opiskelemassa Teneriffan auringossa
Kesäyliopiston koulutussuunnittelija Jenni osallistui Erasmus+ -kurssille elokuussa 2022
Vietin elokuun lopussa viikon digitaalisen markkinoinnin Erasmus+ -kurssilla Teneriffan Puerto de la Cruzissa. Kurssin järjesti FU International Academy. Kurssin kesti maanantaista perjantaihin, minkä jälkeen vietin vielä lauantain Teneriffalla ennen kotiinpaluuta.
Kurssin järjestäjä FU International Academy on paikallinen yksityinen oppilaitos, joka järjestää markkinointiaiheisten kurssien lisäksi mm. espanjan kielen ja ohjelmoinnin koulutuksia. Opetus pidettiin kurssikeskuksen omissa tiloissa vähän Puerto de la Cruzin keskustan ulkopuolella. Jokaisena kurssipäivänä käsiteltiin eri osa-aluetta digitaalisesta markkinoinnista. Myös kouluttajat vaihtuivat, mikäli oli mielestäni hyvä, sillä näin saimme kuulla kunkin osa-alueen ammattilaisen näkemyksiä tämän hetken parhaista käytänteistä. Kurssilla käytiin läpi digitaalisen markkinoinnin peruskäsitteet, -periaatteet ja tämän hetken toimivimmat käytänteet, tutustuttiin hakukoneoptimointiin ja sisältömarkkinointiin, suunniteltiin oman organisaation markkinointia ja harjoiteltiin mainosten laatimista. Oppilaitos järjesti osallistujille myös eri vapaa-ajan ohjelmaa, joiden puitteissa pääsin mm. kertaamaan espanjan kielen taitoani, vierailemaan kasvitieteellisessä puutarhassa sekä opettelemaan salsan ja kizomban askelkuvioita.
Puerto de la Cruzin maisemia
Kurssi ylitti odotukseni: koulutus oli erinomaista ja kokonaisuus oli organisoitu moitteettomasti. Opetus oli selkeää ja sopivan tasoista minulle, sillä teen jo jonkin verran markkinointia osana töitäni Jyväskylän kesäyliopistossa. Sain kompaktissa paketissa paljon tietoa ja käytännön vinkkejä oman kesäyliopiston markkinoinnin kehittämiseen. Töissä uudet opit otettiin innolla vastaan ja pääsenkin heti käyttämään opittua työssäni. Puerto de la Cruz oli kurssimatkakohteena optimaalinen: kurssipäivien jälkeen ehti rentoutua rannalla tai uima-altaalla sekä tutustua paikalliseen ruokakulttuuriin muiden kurssiosallistujien kanssa. Vaikka opiskelu oli kurssilla intensiivistä, toimi maisemanvaihdos myös palauttavasti. Uusista opeista, tuttavuuksista ja maisemista sai selvästi energiaa lukukauden aloitukseen!
Erasmus+-kurssit mielletään usein lähinnä opettajille suunnatuiksi. Tarjolla on kuitenkin myös kursseja, jotka soveltuvat erinomaisesti myös koulutussuunnittelijoille tai muille hallintohenkilökuntaan kuuluville, kuten juuri tämä kurssi, jolle itse osallistuin. Toivoisin, että kesäyliopistojen hallintohenkilökunta innostuisi hyödyntämään SKYOT:in ja Erasmus+ -liikkuvuusprojektin mahdollistaman tilaisuuden kouluttautua ja verkostoitua kansainvälisesti nykyistä laajemmin.
Kurssi huipentui retkeen Teide-tulivuoren huipulle.
Digimarkkinointia opiskelemassa Teneriffan auringossa
(3. kerros, Ag B331.1)
Avoinna arkisin klo 9.00-15.00